Document ID: 32008R1217

NEUVOSTON ASETUS (EY) N:o 1217/2008,
annettu 8 päivänä joulukuuta 2008,
neuvoston asetuksen (EY) N:o 1528/2007 liitteen I muuttamisesta Sambian tasavallan lisäämiseksi neuvottelut päätökseen saaneiden alueiden ja valtioiden luetteloon
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 133 artiklan,
ottaa huomioon komission ehdotuksen,
sekä katsoo seuraavaa:
(1)
Yhteisö sai 28 päivänä marraskuuta 2007 päätökseen neuvottelut talouskumppanuussopimuksen puitteet muodostavasta väliaikaisesta sopimuksesta, jäljempänä ’väliaikainen talouskumppanuussopimus’, Sambian, Seychellien ja Zimbabwen kanssa.
(2)
Koska yhteisö ja Sambia eivät päässeet sopimukseen Sambian markkinoillepääsytarjouksesta, kun neuvottelut väliaikaisesta talouskumppanuussopimuksesta saatiin päätökseen 28 päivänä marraskuuta 2007, Sambian sisällyttäminen talouskumppanuussopimukset vahvistavissa tai niiden vahvistamiseen johtavissa sopimuksissa määrättyjen järjestelyjen soveltamisesta Afrikan, Karibian ja Tyynenmeren valtioiden ryhmän (AKT) tietyistä valtioista peräisin oleviin tuotteisiin 20 päivänä joulukuuta 2007 annetun neuvoston asetuksen (EY) N:o 1528/2007 (1) liitteeseen I ei ollut mahdollista.
(3)
Yhteisö ja Sambia saivat päätökseen neuvottelut Sambian markkinoillepääsytarjouksesta 30 päivänä syyskuuta 2008.
(4)
Sen vuoksi ja asetuksen (EY) N:o 1528/2007 2 artiklan 2 kohta huomion ottaen liitettä I olisi muutettava Sambian sisällyttämiseksi siihen.
(5)
Jotta otettaisiin huomioon Sambian lisääminen asetuksen (EY) N:o 1528/2007 soveltamisalaan, komission on aikanaan muutettava eräissä tariffikiintiöissä tai eräiden etuuskohtelusopimusten mukaisesti tapahtuvaa sokerialan tuotteiden tuontia ja puhdistusta koskevista yksityiskohtaisista soveltamissäännöistä markkinointivuosiksi 2006/2007, 2007/2008 ja 2008/2009, 28 päivänä kesäkuuta 2006 annettua komission asetusta (EY) N:o 950/2006 (2) tämän asetuksen voimaantulopäivästä alkaen,
ON ANTANUT TÄMÄN ASETUKSEN:
1 artikla
Lisätään neuvoston asetuksen (EY) N:o 1528/2007 liitteeseen I nimi ”Sambian tasavalta” nimien ”Saint Vincent ja Grenadiinit” ja ”Seychellien tasavalta” väliin.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä joulukuuta 2008.

Labels: 5
10
3
18
15